**Ferns** (irsk *Fearna*, «oretrær», forkortelse for *Fearna Mór Maedhóg*) er en liten historisk by i nordlige delen av grevskapet Wexford i Irland. Byen ligger 16 km fra Enniscorthy hvor vegen Gorey til Enniscorthy N11 møter den regionale vegen R745. Ruinene av festningen Ferns Castle ligger i sentrum av byen. I henhold til folketellingen av 2016 har byen en befolkning på 1 415 innbyggere.

Historie
--------

Utsyn til Ferns fra festningstårnet.
Det er antatt at Ferns ble etablert på 500-tallet da et kloster ble grunnlagt der i år 598, dedikert til sankt Mogue (Aedan av Ferns) av Clonmore, som var biskop av Ferns. Byen ble hovedstad for kongedømmet Leinster da kongene av det sørlige delen av provinsen etablerte deres maktsete her. Det var en veldig stor by, men krympet etter at en brann ødela det meste. Byen strakte seg hele veien forbi elven Bann (sideelv til elven Slaney). Den mest kjente eller beryktete var Dermot MacMurrough (Diarmait Mac Murchada) som for evig er den som er knyttet til at han inviterte normannere om hjelpe ham i 1169 og således åpnet for den normanniske invasjon av Irland. Kong Dermot grunnla klosteret St. Mary's som et religiøst hus knyttet til augustinerordenen en gang rundt 1158, og han ble selv gravlagt der i 1171. Også klosteret er i ruiner i dag.

Ferns Castle er en anglo-normannisk festning som ble bygget på 1200-tallet av William Marshal, 1. jarl av Pembroke. I dag gjenstår rundt halvparten av festningen. Andre levninger fra byens rike historie omfatter blant annet St Mary's, et augustinsk priorinnekloster som ble etablert av Dermot MacMurrough en gang rundt 1160 og det er antatt at han er gravlagt der. Byen inneholder også katedralen St Edan's og flere keltisk høykors og rester av kors.

Religion
--------

Elven Bann i Wexford ved den gamle broen Milltown Bridge i Ferns
Byen ga navnet til bispedømme Ferns (både for romersk-katolsk og protestantiske den irske kirke). Byens religiøse tradisjoner lever fortsatt gjennom den moderne etableringen av en eremitthytte i Ferms.

Transport
---------

Jernbanestasjonen i Ferns ble åpnet den 16. november 1863, lukket for passasjertrafikk den 30. mars 1964 og for godstrafikk den 3. november 1975 før den endelig ble stengt helt og holdent den 7. mars 1977. Busstrafikken til Bus Éireann for Dublin-Rosslare Europort går derimot gjennom byen.

Kjente fra Ferns
----------------

* Anne Doyle – nyhetsoppleser for Raidió Teilifís Éireann (R.T.É.)
* Dermot MacMurrough (død 1171) – tidligere konge av Uí Cheinnselaig og Leinster.
* Gordon D'Arcy – profesjonell rugbyspiller for Leinster og Irland.

Se også
-------

* Ferns-rapporten, den offisielle rapporten i 2005 som svarte på anklager om seksuelt misbruk i den katolske kirke

Referanser
----------

1. ↑  «Fearna/Ferns», *Placenames Database of Ireland*
2. ↑  «Sapmap Area - Settlements - Ferns»[*død lenke*], Census 2016. *Central Statistics Office*
3. ↑  Lalor, Brian: *Blue Guide*, Ireland. ISBN 0-7136-6130-5; s. 248.
4. ↑  Gwynn, Aubrey; R. Neville Hadcock (1970): *Medieval Religious Houses Ireland*. London: Longman. ISBN 0-582-11229-X; s. 175–176.
5. ↑   O'Keeffe; T.; Carey Bates, R. (2016): «The abbey and cathedral of Ferns, 1111-1253», i: Doyle, Ian; Browne, Bernard , red.: *Medieval Wexford. Essays in memory of Billy Colfer*. Dublin: Four Courts Press, s. 73-96
6. ↑  «Ferns station». *Railscot* – Irish Railways

Eksterne lenker
---------------

* (en) Ferns, County Wexford – kategori av bilder, video eller lyd på Commons Rediger på Wikidata
* Roman Catholic diocese of Ferns – katolske bispedømmet i Ferns
* Heritage Ireland's page on Ferns Castle Den irske kulturarvens nettside om festningen i Ferns
* Photos of Monastic sites in Ferns – foto av klostre i Ferns
* Fáilte Ireland's description of Ferns
* northwexford.com's description of Ferns

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** GeoNames
 |